О Б Щ И Н С К И   С Ъ В Е Т    П Е Р Н И К
О Б Я В Л Е Н И Е
На основание Решение № 237  от  23.05.2024 г. Общински съвет Перник

Обявява конкурс за избор на УПРАВИТЕЛ на „ДИАГНОСТИЧНО-КОНСУЛТАТИВЕН ЦЕНТЪР 1 - ПЕРНИК“ ЕООД («ДКЦ 1-Перник»)  с едноличен собственик на капитала - Община Перник, с ЕИК-113509685 и със седалище и адрес на управление в гр. Перник, ул. „Брезник” №2, което е лечебно заведение по смисъла на Закона за лечебните заведения, като процедурата да се проведе, съгласно Правилата за провеждане на конкурси за членове на органи за управление и контрол на общинските публични предприятия, приети с Решение 611/2021г. на Общински съвет Перник, наричани по-долу за краткост ”Правилата”, както следва:

I. Предмет на конкурса: 

Избор на УПРАВИТЕЛ на „ДИАГНОСТИЧНО-КОНСУЛТАТИВЕН ЦЕНТЪР 1 - ПЕРНИК“ ЕООД с едноличен собственик на капитала - Община Перник.
II.    Минимални и специфични изисквания към кандидатите: 

1. Да притежават образователно-квалификационна степен "магистър" по медицина, съответно дентална медицина и квалификация по здравен мениджмънт или лица с образователно-квалификационна степен "магистър" по икономика и управление и с придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт.

2. Да имат най-малко пет години трудов стаж като лекар, съответно лекар по дентална медицина, или икономист; кандидатите, притежаващи образователно-квалификационна степен "магистър" по медицина, съответно дентална медицина, да имат придобита специалност. 

3. Да не са осъждани на лишаване от свобода за умишлени престъпления от общ характер, освен ако са реабилитирани. 

4.    Да отговарят на изискванията на чл.20 ал.1 т.3-13 и чл.21 ал.2 от Закона за публичните предприятия.
III.   Допълнителни умения и квалификация носещи предимство на кандидатите: 

Съгласно „Правилата” – Приложение № 1, включващи:

1. Обосновано представяне на приоритетите и задачите на лечебното заведение в съответствие с националната здравна политика.
2. Степен на познаване на нормативната уредба.
3. Способност да се планират и взимат управленски решения.
4. Административни умения, професионални и делови качества.
5. Комуникативни способности и организационни способности.
6. Способност за обективни преценки и представяне на адекватно разрешение на конкретен проблем.

7. Други.

IV.    Срок на договора за възлагане на управлението и начин на определяне на месечното възнаграждение:

- за срок от три години, като възнаграждението се определя по реда на чл.56 ал.5 от ППЗПП и в съответствие с решението на едноличния собственик на капитала по чл.56 ал.13 от ППЗПП, неразделна част от Договор за възлагане на управлението - Приложение № 14 от „Правилата”.

V.     Необходими документи, място и срок за подаването им:  

Кандидатите подават писмено Заявление за участие в конкурса, съгласно Приложение № 2 от „Правилата”, към което се  прилагат: 

1. Декларации от кандидата за неговото гражданство, както и за обстоятелството, че  отговаря на изискванията на чл.20 ал.1 т.3-12 и чл.21 ал.2 от Закона за публичните предприятия и съгласие за обработване на личните данни на кандидата (приложени по образец);

 2. Професионална автобиография;

 3. Нотариално заверено копие на Диплом за завършено висше образование и придобита професионална квалификация;

 4. Документ за трудов стаж/служебен стаж;

 5. Свидетелство за съдимост;

 6. Медицинско свидетелство;

 7. Концепция за развитие на предприятието и приноса на кандидата към неговото управление за целия срок на договора.

Подаването на заявлението и приложенията към него се извършва лично от всеки кандидат или чрез пълномощник, като документите се поставят в два отделни плика, както следва:

- плик №1 съдържа документи, удостоверяващи съответствието на кандидатите с изискванията за участие и критериите за подбор, попълнени образци на документи и декларации, които са приложение към обявлението за конкурса;

- плик №2, който съдържа Концепция за развитие на предприятието и приноса на кандидата към неговото управление за целия срок на договора.

Плик №1 и и плик №2  се поставят в един общ запечатан плик, който се надписва с позицията, за която се кандидатства и наименованието на общинското публичното предприятие, трите имена на кандидата, адрес, електронна поща и телефон за кореспонденция и връзка, и се завежда в деловодството на Общински съвет Перник-гр. Перник, пл. „Свети Иван Рилски“ № 1А, като приносителя се информира за входящия номер. 

  Срокът за подаване на документите от кандидатите не може да е по-кратък от 15 дни, считано от датата на оповестяване на конкурса на електронните страници на Ощински съвет Перник и Община Перник.
 Крайният срок за подаване на заявленията за участие, заедно с останалите конкурсни документи е до 14.06.2024г. вкл.
VI.    Темите, предмет на събеседване (интервю)
Включват въпроси по темата на представената концепция, чрез които се установява в каква степен кандидатът притежава професионалните и деловите качества, необходими за изпълнението на длъжността, като преценката се извършва съгласно   „Правилата”, както и: 

- Характеристики, обуславящи особеното място на лечебното заведение в системата на здравеопазването;

- Методи за подобряване на финансовото състояние на лечебното заведение;

- Органи на управление на лечебното заведение-права и задължения;

- Системи за управление на качеството в лечебното заведение;

- Други, като по време на събеседването Комисията по провеждането на конкурса може да поставя и други допълнителни въпроси от областта на здравния мениджмънт и действащата нормативна уредба, прилагана при управлението на общинското лечебно заведение.

VII.    Срок, в който да бъдат предоставени материалите по чл.12 ал.5 от «Правилата».

Общинското публично предприятие предоставя на кандидатите за участие в конкурса документи относно структурата и длъжностното щатно разписание на персонала в срок до 7 дни, считано от датата на оповестяване на конкурса на електронните страници на Общински съвет Перник и Община Перник. Кандидатите могат да получат данни за финансовото състояние на дружеството от годишните финансови отчети, които са обявени в Търговския регистър и регистър на ЮЛНЦ по партидата на дружеството и са общодостъпни.

VIII.  Ред за кандидатстване и провеждане на конкурса: 

Документите за участие в конкурса се приемат в деловодството на Общински съвет  Перник, пл. „Свети Иван Рилски“ № 1А от деня следващ деня на публикуването на решението на Общински съвет Перник на интернет страницата на Общински съвет Перник, най-малко 15 дни преди крайния срок за подаване на заявленията за участие.
Конкурсът се провежда на три етапа:

1. проверка на съответствието на представените документи с предварително обявените изисквания и критериите за подбор;

2. оценяване на изготвена и представена от кандидата концепция за развитие на предприятието и приноса на кандидата към неговото управление;

3. събеседване с кандидата (интервю).

ІХ.  Общодостъпно място, на което се обявяват списъците или други съобщения във връзка с конкурса:

Необходимата информация по провеждането на конкурса се предоставя от Общински съвет Перник и дружеството от деня следващ публикацията на решението до 14.06.2024г., включително на телефон: 076/60 26 12. 
Х. Изпълнението на настоящето решение за организацията и провеждането на конкурса се възлага на Председателя на Общински съвет Перник.

Неразделна част от решението са образците от заявлението, декларациите и приложенията, които са част от конкурсната документация, съгласно Правилата за провеждане на конкурси за членове на органи за управление и контрол на общинските публични предприятия, приети с решение 611/2021г. на Общински съвет Перник.
